Izvor: N1

U Beogradu poreska inspekcija zatvorila je 10 lokala na ekskluzivnim lokacijama u centru grada, uključujući i restoran "Savanova", koji se nalazi u okviru projekta "Beograd na vodi".

Katanac za "Savanovu" usledio je zbog neprijavljivanja radnika, ali se ovaj lokal, kao i gotovo svi koji su zatvoreni, opredelio da nameštajem zakloni prave razloge zatvaranja, i istakne obaveštenje da su na kolektivnom godišnjem odmoru.

Kako za N1 kažu u Poreskoj upravi, upravo eksploatacija radnika jedan je od glavnih razloga za masovno zatvaranje beogradskih lokala, pored poslovanja mimo fiskalne kase. Dodaju da u pitanju nije vanredna akcija i da je upravo u poslovanju kafića utvrđen najveći stepen rizika od sive ekonomije.